દાદર-વેસ્ટના સ્ટેશન પાસેની માર્કેટમાં સોમવારે બપોરે સુધરાઈનો હાઈ ડ્રામા ખરેખર જોવાલાયક હતો. આ ડ્રામામાં સુધરાઈ તેમની ગાડી લઈને સ્ટેશન પાસે બેસતા ફેરિયાઓ પર કાર્યવાહી કરવા નીકળી હતી, પણ સુધરાઈ તેમની ગાડી લઈને માર્કેટમાં પહોંચી ત્યારે એક પણ ફેરિયો સુધરાઈને દેખાયો નહોતો અને માર્કેટની ફૂટપાથો પણ ખાલી મળી હતી. આ ફેરિયાઓ ૧૦ મિનિટમાં ક્યાં ગાયબ થઈ ગયા એની જાણ સુધરાઈને પણ થઈ શકી નહોતી.